طيب انا قريت اللينك اللي حضرتك ادتهولي في كفارة الصيام و برده مش عارفة اعمل ايه انا اسفة عل حضرتك تعرف بالمصري كدة الكفارة عن اليوم الواحد بكام و لو كدة لو اديت الفلوس لجمعية خيرية هيطلعوا بيها مختلف انواع الاكل هل يجوز و هيطلعوا ثمن اكثر من كفارة لشخص واحد ككرتونة او قوت شهري
بالمصري كده ! .. - الكفارة عن اليوم الواحد كيلو ونص تمر مثلًا أو أصناف تانية ذكرتها في الرابط .. - مينفعش الكفارة تخرج فلوس .. لازم طعام، ومينفعش أي نوع طعام .. أنواع محددة على خلاف بين أهل العلم. - ومينفعش كفارة كذا يوم تطلع لمسكين واحد .. لو عليكي 5 أيام يطلعوا لخمس مساكين .. ولو عيلة واحدة .. بس معروف كل حاجة بتاعت مين. - ممكن توكّلي عنك جمعية خيرية بشرط إنهم يكونوا أمناء وإنهم يطلعوا الكفارة صح .. - لو الجمعية موثوقة من الناحية الشرعية، وبيعتمدوا مذهب تاني معتبر ممكن تقلديه، وتعطي المال لهم على أساس إنه كفارة، وهم يتصرفوا، بس افهمي هيعملوا إيه بالظبط، علشان أنتي المسئولة عن الكفارة دي مش هم .. هم مجرد وسطاء فقط .. وينبغي إنها تطلع بالطريقة اللي أنتي أُفتيتي بيها أو قلدتيها. تمام كده؟